महिलाओ को अबला नहीं समझें
समाजको सजाने-संवारने से लेकर तरक्की दिलाने में जिस महिलाओं की अहम भूमिका होती है। आज की तिथि में वही महिलाएं जुल्म हिंसा का शिकार होने लगी है। इस विषय पर ग्रामीण क्षेत्र की महिलाओं को जागरूक करने तथा हर मोड़ पर सामना करने के लिए शनिवार को प्राथमिक विद्यालय जीवनपुर में सभा का आयोजन हुआ। समग्र सेवा आश्रम नाला के सौजन्य से आयोजित इस कार्यक्रम के माध्यम से बताया गया कि अक्सर आदिवासी एवं दलित महिलाओं के ऊपर तरह-तरह की हिंसा, जुल्म के साथ प्रहार किया जाता है।
इस तरह की घटना से संयुक्त और भरा पूरा परिवार भी बिखर जाता है तथा कभी-कभी निर्दोष महिलाएं भी प्रताड़ना सहने को विवश हो जाती हैं। संस्था की सचिव कांति कुमारी ने उपस्थित महिलाओं से कहा कि घरेलू हिंसा हो या उत्पीड़न संबंधी कोई घटना, सभी स्तर पर कानून बना हुआ है। महिलाओं को अबला समझें बल्कि परिवार रूपी गाड़ी को चलने के लिए वे मजबूत पहिया भी समझें। कहा कि आए दिन घरेलू हिंसा, बलात्कार, बहू हत्या जैसी घटना में इजाफा हो रहा है। ये सभ्य एवं प्रगतिशील समाज के लिए कतई अच्छा संकेत नहीं है। ऐसी घटनाओं को हर हाल में रोकना होगा। इसके लिए महिलाओं को मानसिक रूप से सशक्त होकर मुकाबला करना होगा।
वक्ताओं ने कहा कि आज की सभा के विषय-वस्तु एवं सरकार द्वारा प्रदत्त सुविधा एवं कानूनी अधिकार को भी जन-जन तक पहुंचाना होगा। तभी जागरूकता बढ़ेगी। साथ ही साथ हर समुदाय के बच्चों को अच्छी शिक्षा देनी होगी। इस अवसर पर चंदना पाल, मालोती पाल, हुबिश्वर सोरेन, गोविंद दास समेत स्थानीय ग्रामीणों की भी उपस्थिति हुई।
महिला जागरूकता को ले सभा का आयोजन
hin_Deva hin_Deva hin_Deva hin_Deva hin_Deva